Eugene de Kock glo steeds in aanhouding | Maroela Media
Eugene de Kock glo steeds in aanhouding
Eugene de Kock (66) is uit die gevangenis vrygelaat, maar glo in die geheim aan veiligheidsmagte oorgegee vir aanhouding teen sy sin, het The Star Vrydag berig.
Volgens die berig gaan De Kock se regsverteenwoordiger 'n habeus corpus-aansoek bring om te bepaal of sy voortgesette aanhouding wettig is. Indien só 'n aansoek slaag, sal 'n hofbevel uitgereik word waarvolgens die owerheid De Kock hof toe moet bring.
Die departement van justisie en korrektiewe dienste, die Staatsveiligheidsagentskap (SAA) en die polisie wou nie kommentaar lewer nie.
Julian Knight, De Kock se regsverteenwoordiger, het gesê hy weet nie waar De Kock is nie, maar het aanwysings van hom ontvang waarin hy hulp versoek en gemeld het dat hy teen sy sin aangehou word. Volgens Knight is daar dokumente wat daarop dui dat De Kock in die polisie se sorg is.
Volgens The Star word De Kock in 'n huis aangehou weens 'n ongeïdentifiseerde bedreiging teen hom.
Michael Masutha, minister van justisie en korrektiewe dienste, het in Januarie aangekondig dat De Kock op parool vrygelaat gaan word.
De Kock is al langer as twee dekades agter tralies nadat hy in 1994 in hegtenis geneem is en twee jaar later in die hooggeregshof in Pretoria gevonnis is. Hy dien twee keer lewenslange tronkstraf uit nadat hy skuldig bevind is aan ses moorde, asook 212 jaar tronkstraf vir ander misdade.
Klik hier vir alle vorige berigte oor Eugene de Kock op Maroela Media.
Betogers in hof ná plundertog
Tipiese Lae gemene lafhartige optrede deur uit op 'n posisie van onverdiende mag die tipe van optrede te probeer regverdig
Los die man nou uit!!
Prof/Dr Kopdoek het dan bevestig hy weet waar de kock hom bevind, alles in orde is, hoe werk dit nou.
Kan nie glo hy sit al so lank nie. Kan ek jul iets vra ek die nuus elkedag kry om te lees. ASB
Wat prober julle bewys? Dat julle steeds in beheer is van sy lewe? Laat hom vry, hy het die prys betaal van ander in wie se opdrag hy opgetree het!
Die hele besigheid bring mens onvermydelik by Clive Derby Lewis uit. Darem vreemd, hy het nie ens die sneller getrek nie, en was nie binne 50 kilometre vanaf die moordtoneel nie, en boonop is 'n ernstig siek ! Ek dink Eugene de Kock gaan nie Vryheid sien nie
Die hele besigheid bring mens net weer by Clive Derby Lewis. Dit maak doodeenvoudig nie saak watter versagtende omstandigdhede voorgele word nie, hy moet sit ! Laat mens ook wonder of de Kock ooit werklik Vryheid sal ervaar !